Damfmaszyna to je banowe wozidło glajzowe z włŏsnym napyndym, przeznaczōne do ciōngniyńciŏ (abo ciśniyńciŏ) inkszych wozideł (wagōnōw) po torach. Siyła motorōw zainstalowanych w damfmaszynach dochodzi do 25 MW/MW. Ajnfachowŏ siyła damfmaszyny, kerŏ ciōngnie pasażerski cug to 1–4 MW/MW, za to jednotki napyndowe zainstalowane w składach klasy TGV majōm siyłã (w znŏleżności ôd napiynciŏ we trakcyjnym necu) ôd 3.4 do 12.2 MW/MW. Piyrszŏ banowŏ damfmaszyna fungujōncŏ na połnõ skalã ôstała zbudowanŏ bez Richarda Trevithick we 1802 roku. Ôstała zbudowanŏ dlŏ werku Coalbrookdale w Shropshire we Wielgij Brytaniji, chociŏż niy zachowały sie żŏdne spōminki ô jeji robocie. 21 lutego 1804 roku ôdbyła sie piyrszŏ zaregistrowanŏ rajza parowõ banōm, kej damfmaszyna ôd Trevithick ciōngła cug z werku Penydarren w Merthyr Tydfil do Abercynon we Waliji.